છેલ્લા થોડા સમયથી શાનદાર પ્રદર્શન છતાં બંને ટીમે છેલ્લી મેચમાં લગભગ એકસરખી નામોશી નિહાળી છે અને આજે એ નામોશીને ભૂલીને ધમાકા સાથે ટૂર્નામેન્ટમાં શુભ શરૂઆત કરવા થનગની રહી છે. દક્ષિણ આફ્રિકા સામે ઘરઆંગણે ઈંગ્લેન્ડે વન ડે શ્રેણીની પહેલી બંને મેચ જીતીને શ્રેણી જીત્યા બાદ ત્રીજી અને અંતિમ વન ડેમાં ક્રિકેટના મક્કા લોર્ડ્સમાં પહેલી પાંચ ઓવરમાં ફક્ત ૨૦ રનમાં જ છ વિકેટ ગુમાવીને ઐતિહાસિક ધબડકા સાથે પરાજયનો સામનો કરવો પડ્યો હતો.